b"\n_START_ARTICLE_\nJonah Gerondi\n_START_SECTION_\nBiografia\n_START_PARAGRAPH_\nJonah Gerond\xc3\xad va ser un dels alumnes m\xc3\xa9s destacats del rab\xc3\xad proven\xc3\xa7al Salom\xc3\xb3 de Montpeller, conegut per liderar l'oposici\xc3\xb3 teol\xc3\xb2gica a la filosofia de Maim\xc3\xb2nides. _NEWLINE_Gerond\xc3\xad es considerat l'instigador de la crema p\xc3\xbablica de les obres de Maim\xc3\xb2nides, que va tenir lloc a Par\xc3\xads en 1233. No obstant aix\xc3\xb2, quan en 1242 la Santa Esgl\xc3\xa9sia va dur a terme la crema de nombrosos exemplars del Talmud en el mateix lloc en el qual s'havien destruit els llibres de Maim\xc3\xb2nides, Jonah Gerond\xc3\xad va admetre, durant una intervenci\xc3\xb3 a la Sinagoga de Montpeller, haver com\xc3\xa8s un error en haver recorregut a la Santa Mare Esgl\xc3\xa9sia per dilucidar una q\xc3\xbcesti\xc3\xb3 relativa a la doctrina jueva. _NEWLINE_La import\xc3\xa0ncia exeg\xc3\xa8tica de Gerond\xc3\xad radica sobretot en la seva obra de contingut \xc3\xa8tic, entre la que destaca el Shaarei Teixuv\xc3\xa0, un text que explora els conceptes del penediment i l'expiaci\xc3\xb3 des de l'\xc3\xb2ptica jueva._NEWLINE_Jonah Gerond\xc3\xad va ser mestre de dos importants rabins del judaisme rab\xc3\xadnic mediterrani: el jurista barcelon\xc3\xad Shlomo ben Adret i el talmudista itali\xc3\xa0 Hillel de Verona. Jonah Gerond\xc3\xad va morir a Toledo, al novembre de 1263 o 1264."